
COMPLECTENS. 


Auctore  Evardo  Skeete. 


IVIorbus,  de  quo  sum  scripturus,  varia  acce¬ 
pit  nomina,  quae  rem  eandem  significant.  Anti¬ 
quissimis  Podagra  imponitur  nomen,  aliisque  nu¬ 
perius  Arthritis,  et  ita  ab  Hippocrate  ad 
tempus  nostrum  designatur.  Porro  qui  Humo¬ 
ralem  amplexi  sunt  Pathologiam,  qui  nunc  fun¬ 
ditus  evertitur,  credentibus  ortum  esse  morbum 

DE  PODAGRA* 


circa  juncturas  ex  acri  humore,  appellatus  est 
Gutta,  seu  junctarum  dolor,  qua  ex  re,  ut  mihi 
videtur,  Goute  Gallice,  aut  Gout  Anglice,  pen¬ 
det  :  Quibus  tamen  nominibus  idem  malum  in- 
telligitur. 

Inter  omnes  morbos,  quibus  implicantur  homi¬ 
nes,  nullus,  quam  hic,  magis  medicorum  vindica¬ 
vit  attentionem,  neque  ampliorem  patefecit  con¬ 
tentionis  campum,  in  quem  periti  ac  imperiti 
quod  ad  ejus  naturam,  ac  rationem  medendi,  pa¬ 
riter  descenderunt.  Sed  tales  lites  vel  componere, 
vel  recensere,  pariter  a  proposito  erit  alienum. 
Magis  ad  rem  spectat,  hujusmodi  commenta  pror¬ 
sus  rejicere,  qu^e,  si  non  futilia  et  falsa,  nunc  ad¬ 
modum  absurda  atque  incerta  sunt. 

Imprimis  constat  inter  omnes,  paucis  saltem 
cum  exceptionibus,  morbum  systematis  esse  Poda¬ 
gram,  quocunque  in  modo  aggreditur ;  aut  in  aliis 
verbis,  e  peculiari  diathesi ,  aut  constitutionis  sta¬ 
tu  pendere :  deinde  hanc  diathesin,  inter  quosdam 
originalem,  inter  alios  haereditariam  esse. 

Multi  enim  sunt  morbo  correpti,  qui  eum  ab 
atavis  indagare  nequeunt;  sed  desides  semper, 
sive  ignavi  et  luxuriosi,  intemperantiae  omnige¬ 
nae,  liquoribus  praecipue  spirituosis  indulgentes, 
quasi  gignunt  diathesin,  quae  morbo  proclivitatem 
dat.  Dum  alii  observantur,  qui  quamvis  semper 
naturae  convenienter  vivunt,  tamen  occasionalibus 
morbi  paroxysmis  indolem  eandem  manifestant, 
quibus  vitium  haereditarium  in  aprico  est.  Haec 
enim  diathesis,  semel  genita,  adeo  corpori  inest, 
ut  inter  proles  saepius  reviviscat,  quali  modo  cun¬ 
que  vitam  degant :  intemperantiae  tamen  dediti, 
ex  qua  primo  originem  habuit,  magis  obnoxii 
sunt. 

Quoniam  res  se  habent,  diu  quiescere  diathe¬ 
sin  experientia  docet,  donec  causis  occasionalibus 
erumpat  doloribus,  qui  aegrum  misere  angunt,  et 
obnoxii,  pro  gratis  voluptatibus,  quibus  indulgent, 
poenas  intolerabiles  luunt. 

Variat  autem  morbus,  secundum  temperamen¬ 
tum,  corporis  habitum,  vivendique  viam,  quibus 

homines  gaudent.  Si  robustum  et  validum  est 

DE  PODAGRA. 


corpus,  vehementi  inflammatione  afficit  extremos 
articulos,  et  paroxysmus  cursum  tenet,  gradatim 
subsidet :  sin  aliter,  fragilis  est  corporis  fabrica, 
vires  fractas,  vel  maximas  excitat  molestias  inter 

functiones  naturales,  et  concoctionem  malam  in- 

■  - 

ducit ;  vel  sedem  subito  mutat,  et  organa  adori¬ 
tur,  ex  quibus  vita  ipsa  pendet. 

His  praefatis,  deinde  proferre  oportet  morbi  defi¬ 
nitionem,  quam  Cullenus  noster  dedit,  qui  aliis 
omnibus  multo  praestat  in  morbis  definiendis.  Ita : 
“  Morbus  hereditarius,  oriens  sine  causa  externa 
evidente,  sed  praeeunte  plerumque  ventriculi  affec¬ 
tione  insolita  ;  pyrexia  ;  dolor  ad  articulum,  et  ple¬ 
rumque  pedis  pollici,  certe  pedum  et  manuum  junc¬ 
turis,  potissimum  infestus  ;  per  intervalla  rever¬ 
tens,  et  saepe  cum  ventriculi,  vel  aliarum  interna¬ 
rum  partium,  affectionibus  alternans.” 

Hujus  autem  quatuor  species  dedit. 

I.  Podagra  (Regularis)  cum  inflammatione  ar¬ 
tuum  satis  vehemente,  per  aliquot  dies  perstante, 


DE  PODAGRA. 


5 


et  paulatim  cum  tumore,  pruritu,  et  desquama- 
tione  partis,  recedente. 

II.  Podagra  (Atonica)  cum  ventriculi  vel  alius 
partis  internae  atonia,  et  vel  sine  expectata  aut 
solita  artuum  inflammatione,  vel  cum  doloribus 
artuum  lenibus  tantum,  et  fugacibus,  et  cnm  dys¬ 
pepsia,  vel  aliis  atoniae  symptomatis,  subito  saepe 
alternantibus. 

III.  Podagra  (Retrograda)  cum  inflammatione 
artuum  subito  recedente,  et  ventriculi  vel  alius 
partis  internae  atonia  mox  insecuta. 

IV.  Podagra  (Aberrans)  cum  partis  internae 
inflammatione,  vel  non  praegressa,  vel  praegressa 
et  subito  recedente,  inflammatione  artuum.’’ 


Ex  his  definitionibus,  non  modo  accurate  de¬ 
pinguntur  species  singulae,  sed  etiam  peculiaria 
morbi  signa,  ej usque  natura,  luculenter  docentur. 

In  his  enim  speciebus,  morbus  ipse,  non  in  re,  sed 
gradu  distat,  et  variam  induit  formam  ex  sola 
corporis  constitutione.  Ideoque  pluribus  in  ver¬ 
bis  historiam  facere,  mihi  superfluum  videtur ; 
quippe  Cullenus  in  hoc,  quam  in  aliis  morbis, 
definitionem  largius  protulit,  quae  morbi  notabilia 
continet.  Praeterea,  si  singulas  dissererem  species, 
ultra  solitos  limites  extenderem  opus,  quod  ita 
perstringam,  has  quatuor  dividendo  in  duas  spe¬ 
cies  :  Acutam  nempe,  in  qua,  firmus  et  robustus 
corporis  habitus ;  et  in  Chronicam,  cui  generalis 
debilitas,  inest.  De  his  igitur  in  ordine  dicen¬ 
dum  erit. 


ACUTA  PODAGRA. 

Haec  plerumque  prima,  aut  secunda,  Aurorae 
hora,  doloribus  incipit,  qui  pedis  pollicem  saepius, 
aut  calcem,  et  nonnunquam  convexam  pedis  par¬ 
tem,  vehementer  angunt ;  deinde  post  horrorem, 
pulsus  frequens,  calor  major,  aliaque  signa  febris 
accedunt,  maximeque  urgent.  Ingravescente  au¬ 
tem  paroxysmo,  membrum  maxime  dolet,  adeo  ut 

vestimenta  pondere,  sive  motus  lenissimi,  molestias 
impatibiles  inducant.  Febre  urgente,  magis  ma¬ 
gisque  calescit  corpus,  et  magis  irritabile  factum 
est ;  dolores  quoque  augescere  perstant,  arescunt- 
que  fauces,  et  omnia,  quse  torquent,  magis  violen¬ 
ta  evadunt ;  donec  viginti  inter  et  quatuor  horas 
gradatim  recedunt,  erumpuntque  sudores,  qui 
longe  exoptatum  inducunt  somnum,  cujus  gre¬ 
mio  aeger  se  lubenter  committit.  Intumescit  nunc 
pars  affecta ;  cujus  intumescentia  est  insignis,  nec 
non  prurit  quoque,  et  cuticula  desquamat,  quo 
fit,  ut  omnis  molestia  aufugiat.  Verba  Syden- 
hami  multis  in  rebus  consentiunt ;  et  ita  :  “  Jam 
leni  sudore  perfusus  somno  concedit ;  a  quo  evigi¬ 
lans  dolore  multum  imminuto,  partem  affectam 
tumore  recenter  occupatam  cernit ;  cum  solum  an¬ 
tehac,  quod  in  omnibus  podagricorum  paroxys¬ 
mis  solenne  est,  insignior  intumescentia  venarum 
membro  inter  textarum  se  in  conspectum  dederat.” 
Veritatem  hujus  nemo  nunc  negabit,  qui  mor¬ 
bum  unquam  vidit,  quia  deducitur  accurata  ob¬ 
servatione. 

Vespere  autem  succedente,  signa  eadem  rede¬ 
unt  ;  quas  ad  matutinam  horam  quartam  sive 
quintam  urgere  eodem  in  modo  perstant,  et  si  non 
obsistuntur,  per  multas  vices  iterum  iterumque 
accedunt. 

His  praesentibus,  Dyspepsia  semper  fere  comi¬ 
tatur,  vel  praecedit ;  in  qua  prominent  ructus,  in¬ 
flatio,  astricta  alvus,  et  anorexia,  quae  haud  mini¬ 
mo  in  gradu  perturbant.  Quinetiam  anxius  et 
variabilis  est  animus,  et  quibus  aeger  prius  gau¬ 
debat,  ea  nunc  prorsus  odit.  Inde  amicorum  cu¬ 
rae,  qui  opem  inferre  delectant,  subito  rejiciuntur. 
Sed,  rarius,  si  unquam  decrescit  febris,  nisi  tu¬ 
mor,  pruritus,  desquamatio  cutis  superveniat;  et 
tunc  solvitur  morbus ;  neque,  si  aeger  est  firmae 
constitutionis,  sedem  unquam  mutat,  aut  aliam 
partem,  nisi  pedem  adoritur.  Denique,  si  abit 
morbus,  et  brevibus  intervallis  redit,  cito  corporis 
vires  exhaurit,  aliaeque  ejus  partes  laborant,  prae¬ 
ter  quam  pes,  cum  signis  variis.  Exinde  scribit 
Hebeuden  :  “  Quod  si  prima  sedes  in  quovis 
alio  loco  fuerit  praeterquam  in  pede,  duratio  dolo- 

ris,  et  reditus  ejus,  et  quae  consequuntur,  adeo  di¬ 
versa  erunt  ab  iis  quae  arthritidis  propria  sunt,  ut 
hujusmodi  affectus  si  dici  nequeat  Rheumatismus, 
alio  novo  nomine  notari  debet,  quo  ab  arthritide 
pariter  ac  rheumatismo  distinguatur  *.  Ex  his 
verbis  patet,  ut  iste  proteus  gignatur,  chronica 
species,  de  qua  deinde  dicendum  est. 


CHRONICA  PODAGRA. 


Haec  mihi  comprehendere  videtur  tres  alias 
species,  in  quibus,  ut  jam  dictum  est,  corpus  ma¬ 
xime  debilitatur,  quasi  morbo  confectum.  In 
“  Atonica,”  adeo  debilis  apparet  constitutio,  ut  ad 
juncturas  vitium  propellere  vix  queat ;  ideoque 
ventriculum  perturbat,  omniaque  ventriculi  vitia 
gignit,  quae  ex  hoc  fonte  admodum  excruciant. 
Ab  hac'' haud  multum  discrepat  “  Retrograda,” 
quae  etiam  indicat  debilitatem,  et,  cum  pedem 
inflammatione  adoritur,  subito  recedit.  Dum 


* 


Heberden.  Comment. 


B 

“  Aberrans,”  “  cum  partis  internae  inflammatione, 
vel  non  praegressa,  vel  praegressa  et  subito  rece¬ 
dente,  inflammatione  artuum,”  optime  dignosci¬ 
tur,  in  qua  plerumque  mitiores  sunt  dolores  pro 
rata  parte,  et  aberrantes  sinefioca  sede. 

Conjungitur,  inquit  Cullenus,  aliquando 
aliis  morbis,  quibus  consensum  haud  minimum 
habet.  Huic  opinioni  favere  videntur  verba  auc¬ 
toris  eruditi :  “  Saepius  multo  quam  vellem,  vidi 
non  solum  ossa  cariosa,  scirrhos,  et  carcinomita ; 
cerebri,  pulmonum,  et  viscerum  abdominis,  alios- 
que  morbos  longos  ;  verum  acutos  etiam,  inflam¬ 
mationes  scilicet  pulmonum,  stomachi,  et  aliorum 
viscerum,  qui  appellati  sunt  arthritici  Prae¬ 
terea  morbum  inter,  de  quo  agitur,  et  Nephriti¬ 
dem,  magna  est  affinitas,'  quae  ex  calculis  patet, 
qui  renibus  aut  urinae  vesicae  insunt,  his  admo¬ 
dum  similes  quod  ad  compositionem  chemicam, 
qui  circa  pedis  manusve  juncturas  concrescunt. 


*  Vide  Heberdbn.  Comment. 

Easdem  fere  causas  uterque  morbus  agnoscit,  et 
iisdem  remediis  levatur  et  curatur. 

CAUS.E. 

In  omnibus  morbis  sunt  causae,  quae  proclivi¬ 
tatem  tantum  dant,  et  aliae,  quae  et  faciunt,  et 
morbum  excitant-  Inde  auctores  mentionem  fa¬ 
ciunt  causarum,  quae  praecipue  ex  insolito  vitio 
intra  corpus  pendent,  et  Internae  ;  dum  aliarum 
extrorsum  originem  ducentium,  Externae  causae, 
nominantur.  Exinde  genus  primum  sibi  acqui¬ 
runt  Praedispon entium  nomen,  dum  alterum,  id 
Excitantium.  De  his  seorsim  in  ordine  mihi  ani¬ 
mus  est  dicere. 

PRJE  DISPONENTES. 

Inter  has,  quaedam  corporis  constitutio,  sexus, 
aetas,  et  diversa  anni  tempestas,  jure  haberi  pos¬ 
sunt.  Labes  haereditaria,  parentibus  deducta, 
fundamentum  morbi  jacet,  inter  omnes  convenit. 


12 


DE  PODAGRA. 


Hoc  autem  vitium  parentum,  in  iis,  qui  morbo 
implicantur,  non  semper  manifestum ;  quia  proles 
non  semper  in  morbum  incidunt,  quamvis  paren¬ 
tum  indolem  et  formam  corporis  omnino  simulant. 
Viri  prae  foeminis  proclives  ;  dum  eunuchi  im¬ 
munitatem  acquirunt :  et  quaedam  aetas  proclivita¬ 
tem  dat ;  nec  non  puellae,  quam  pueri,  multo  mi¬ 
nus  obnoxiae.  Multis  testimoniis  nulli  aetati, 
neque  sexui  parcit ;  tamen  seniles,  prae  juveni¬ 
bus  obnoxii  sunt. 

Anni  tempora  dicuntur  corporis  indolem  gig¬ 
nere,  qua  homines  facilius  afficiuntur.  Sed  hoc 
haud  perpetuum  est.  Neque  morbus  vere,  quam 
aestate,  autumno,  quam  hyeme,  frequentius  occur¬ 
rit.  Si  adest  proclivitas,  causa  externa  ad  mor¬ 
bum  inducendum  satis  valet,  Praeterea  jam  enu¬ 
merata,  recensentur,  vitae  inertia,  aut  ignavia  ; 
nec  non  temperamentum  sanguineum,  et  plethora. 
Hanc  inter  et  Podagram  affinitas  magna  est. 
Sed  plethoia  et  labes  haeredi taria,  nisi  ventriculi 
vitia  simul,  Podagram  rarius  inducunt,  quae  ad  se 
inducendam,  haec  simul  conjuncta  saepe  requirit. 

CAUSJE  EXCITANTES. 

Hae  causas,  ut  jam  dictum  est,  originem  e  re» 
bus  externis  ducunt.  Ad  eas  igitur  spectant  om¬ 
nigena  intemperantia,  praecipue  ingluvies,  sive 
diaeta  lauta,  ebrietas,  sive  nimius  quorundam  vi¬ 
norum  usus,  praesertim  quae  acida,  et  haud  mitia 
.  sunt.  Haec  enim  ventriculi  acorem  gignunt,  quo 
inducitur  dyspepsia,  quas  semper  fere  praeit,  aut 
nostrum  morbum  comitatur.  Haec  enim  Gallica 
vina,  simul  cum  vita  ignava,  et  diasta,  qua?  facile 
ascescit,  ventriculo  maxime  nocent,  et  excitare 
praesertim  putantur.  Praeterea,  quaecunque  cor¬ 
pus  debilitant,  ventriculo  etiam  nocent,  qualia, 
immodica  exercitatio,  praecipue  venus  immodica, 
animi  pathemata,  ira  nempe  et  timor,  aliique  af¬ 
fectus  deprimentes,  nimium  studium,  frigus  pedi¬ 
bus  applicatum,  narcotica  omnia,  thea,  coffsea,  ni- 
cotiana,  tabacum,  opium,  calidae  potiones;  nec- 
non  omnia  amara,  aromata  et  acescentia,  nimis 
diu  assumpta;  quas  omnia  maxima  pollent  vi 

ventriculum  debilitandi,  ideoque  Podagram  exci¬ 
tandi.  Injuria  etiam  pedi  illata,  veluti  contusio, 
nimia  ambulatio,  aut  equitatio,  calceus  nimis  as¬ 
trictus,  vel  quae  pedem  inflammant,  aut  contun¬ 
dunt,  illis  proclivibus  morbum  excitant.  Porro 
multa  alia  sunt,  quae  pariter  praedisponent  ac  ex¬ 
citant  ;  sed  haec  sat  superque  sunt. 


PROXIMA  CAUSA. 

'  j  JL  r*.  A  J|  .  v  P  H 

De  hac  re,  omnia  obscura,  et  in  atra  caligine 
versantur.  Multis  quidem  prolatae  sunt  conjec¬ 
turae,  quae,  si  non  absurdae,  saltem  futiles  nunc 
apparent.  Ita,  quidam  sunt,  quos  inter  Boer- 
haayius  credit,  ex  morbida  nervorum  ac  vaso¬ 
rum  capillarium  textura  pendere  causam  proxi¬ 
mam  ;  quam  alii  ad  insignem  fluidorum  acrimo¬ 
niam  referunt ;  cujus  autem  de  natura,  qui  ita 
putant,  non  in  eandem  sententiam  ineunt. 

Quorum  enim  plurimi,  Hoffmanni  instar,  ex 
tartarico  sale  constare  id  nocivum,  quod  alii  bilio- 

sum,  nunc  acidum,  nunc  alkalinum  esse  salem 
sibi  persuasum  habent.  Quas  diversas  refellere 
opiniones  summis  viribus  nititur  Cullenus,  et 
suam  proposuit  his  verbis :  “  in  some  persons 
there  is  a  certain  vigorous  and  plethoric  state  of 
the  system,  which,  at  a  certain  period  of  life,  is 
liable  to  a  loss  of  tope  in  the  extremities.  This 
is  in  some  measure  communicated  to  the  whole 
system,  but  appears  more  especially  in  the  func- 
tions  of  the  stomach.  When  this  loss  of  tone 
occurs,  while  the  energy  ef  the  brain  retains  its 
vigour,  the  vis  medicatrix  is  exerted  to  restore 
the  tone  of  the  parts  ;  and  accomplish.es  it  by  ex- 
citing  an  inflammatory  action  in  some  part  of  the 
extremities.  When  this  has  subsisted  for  some 
days,  the  tone  of  the  extremities,  and  of  the  whole 
system,  is  restored,  and  the  patient  returns  to  his 
ordinary  state  of  health  &c. 

Hac  autem  sententia  nodus  nequaquam  solvi¬ 
tur,  et  proxima  causa,  me  judice,  adhuc  latet :  et 


*  Vid.  Pract.  of  Phy s.  Part  I.  b.  ii.  ch.  xiv.  Dxxxiii. 

in  verbis  Gregorii  :  “  Praestat  certe  de  re  adeo 
obscura  et  incerta  nihil  conjectare,  quam  variis 
opinionibus,  ipsisque  parum  accuratis,  neque  ad 
rem  bene  explanandam  idoneis,  neque  usui  medi¬ 
co  accommodatis,  nosmet  irritire 


DIAGNOSIS. 

Podagra  cum  aliis  morbis  vix  confundi  potest ; 
quippe  cui  nulla  insint  signa,  quae  alios,  nisi  Rheu¬ 
matismum  paucis  in  rebus,  referunt.  Nihilomi¬ 
nus  vero  in  aprico  sunt,  quae  utriusque  propria, 
unum  morbum  ab  altero  bene  distinguunt. 

Podagra,  enim,  morbus  haereditarius,  minores 
afficit  articulos,  quam  majores,  per  intervalla  re¬ 
vertens,  cum  insolita  ventriculi  affectione ;  dum 
Rheumatismus  majores  quam  minores  implicat 
artuum  juncturas,  doloribus,  qui  musculorum  trac¬ 
tum  sequuntur ;  neque  pl erisque  in  casibus  ven- 


*  Vide  Gregorii  Conspect. 

triculus  laborat,  sed  potius  appetitus  bonus  est. 
Porro  illa  senes,  raro  impuberes  aggreditur,  et  vi¬ 
ros  prae  foeminis  ;  dum  hic  illos  praecipue  corripit 

aetate  florente  gandentes,  neque  sexui  ulli  par¬ 
cit. 

'i  i 

Uterque  morbus  habet  causas  diversas,  et  prae- 
disponentes  et  excitantes ;  ita  Podagra,  labem  he¬ 
reditariam  agnoscit,  quam  Rheumatismus  rejicit. 
Multis  in  aliis  rebus  discrepant,  que  experto 
satis  patent.  Quando  autem  Podagra  formam 
chronicam  induit,  Dyspepsias  similia  habet  mul¬ 
ta,  que  aliis  similibus  morbis  haud  tam  facile 
dignoscuntur :  “  Medici  enim,”  inquit  eruditus 
Heberden,  “  omnes  fateantur  necesse  est,  signa 
hujusmodi  Podagre  esse  admodum  obscura,  et  vix 
ulla  dari  quibus  eam  vel  novisse  vel  jure  suspicari 
possimus,  nisi  accesserint  dolor  et  rubor  et  tumor 

pedis  ;  aeger  ipse,  vel  parentes  ejus,  antea  tentati 
fuerint  hoc  affectu.” 


c 

PROGNOSIS. 

Ex  signis  morbi,  ej usque  natura  rite  perpensis, 
si  aeger  firma  gaudet  corporis  constitutione,  quod 
ad  vitam  haud  infaustum  est  praesagium  ;  sin  au¬ 
tem  debilis  factus  sit,  et  morbi  reditu  conquasse¬ 
tur,  viribus  fractis,  metastasis  saepe  accedit,  et  or¬ 
gana  vitalia  haud  raro  implicat  et  mortem  instan¬ 
tem  inducit. 

Porro,  si  senes  adoritur,  rarius  omnino  expelli¬ 
tur,  sed  minus  periculi  infert ;  et  quo  saepius  oc¬ 
currit,  eo  firmius  inhaeret :  et  paroxysmi  et  longi¬ 
ores,  et  multo  magis  torquent.  Sed  si  juvenes  in 
morbum  incidunt,  saepe  regimine  proprio  reditum 
ejus  praecavent,  et  sine  hostis  timore,  aut  molestia 
ulla,  haud  raro  vitam  degunt. 

RATIO  MEDENDI.  . 


Diu  medicis  persuasum  est,  ad  sanitatem  gene¬ 
ralem  conferre  Podagram,  et  ubi  saevit,  alios  mor¬ 
bos  expellere  :  “  Hinc  fato  singulari  evenit,”  in¬ 
quit  Heberden,  “  ut  hodie  plus  operae  detur  ad 
gignendam,  vel  excitandam  arthritidem,  quam  ad 
sanandam,  et  penitus  fugandam.”  “Quippe,”  inquit 
idem  auctor,  “  tantum  honoris  huic  morbo  tribu  tum 
est,  ut  omnia  alia  mala,  quae  arthritici  experiun¬ 
tur,  praeter  dolorem,  ideo  oriri  existimentur,  non 
quia  nimium  Podagrae  passi  fuerunt,  sed  quia 
nondum  satis.”  “  Inde  ejus  adventum  sibi  et 
amicis  gratulantur,  et  quantum  in  ipsis  est,  ca¬ 
vent  ne  nimis  cito  se  proripiat.”  “  Ita  ab  illis 
creditum  est,  morbum  esse  conatum  corporis,  quo 
humores  corruptos  expellat.”  Sed  experientia  sa¬ 
tis  docet,  “  quae  mala  podagrae  imputata  fuerunt, 
multo  certius  ab  ea  profluerunt,  quam  quae  bona.” 
Ab  hinc  nostrum  erit  consilium,  paroxysmum  sol¬ 
vere,  quam  primum  potuit :  deinde  reditum  ejus 

impedire,  omnia  evitando,  quae  vel  praedisponunt 
sive  excitant. 

I.  Durante  paroxysmo, — si  robusto  corporis  ha¬ 
bitu  et  aetate  florente  gaudet  aeger,  praecipue  si 
pyrexia  urget,  generalis  sanguinis  missio,  quamvis 
inultum  disputatum  est,  plane  indicari,  et  opem 
inferre  videtur  ;  cui  addantur  laxantia,  ad  alvum 
bene  solvendam.  His  enim  remediis  inflamma¬ 
tio  optime  solvitur,  et  si  admodum  torquent  dolo¬ 
res,  aqua  frigidissima  ad  partem  affectam  applica¬ 
ta,  ad  minuendos  et  sedandos  dolores  urentes,  per¬ 
utilis  inventa  est.  Huic  consilio  suadet  Cel¬ 
sus  :  “  Sin  vero  tumor  calorque  est,  utiliora  sunt 
refrigerantia ;  recteque  in  aqua  quam  frigidissima 
articuli  continentur,  sed  neque  quotidie  neque  diu 
fit,  ne  nervi  indurescant.”  Hanc  medendi  ratio¬ 
nem  secutus  est  eximius  Harvey,  et  nuperius, 
Doctor  Good,  summo  cum  fructu.  Sin  autem 
aeger  infirmus  et  debilis  sit,  his  periculosum  puta¬ 
tur  uti :  calida  fomenta,  et  localis  detractio  per 
hirudines,  melius  respondent.  Praeterea,  omni  in 
morbi  paroxysmo,  opium  utile  est,  pr^sertim  id 

praeparatum,  dictum  Nigra  gutta ;  et  eau  medi¬ 
cinale,  et  vinum  colchici,  quam  plurimis  laudibus 
feruntur,  veluti  remedia  quae  dolores  citissime 
tollunt. 

Sed  opium  magnis  in  dosibus  adhibendum  est, 
cum  quibusdam  antimonii  praeparatis  conjunc¬ 
tum  ;  adeo  ut  superficiem  cutis  versus  agat.  Parvse 
enim  opii  doses  nil  prosunt,  sed  tantum  systema 
irritant.  Huc  spectant  Culleni  verba  :  “  ln  a 
case  ot  the  Gout  in  the  stomach,  I  have  gone  by 
degrees  to  the  dose  of  ten  grains  twice  a  day ; 
and  when  the  disease  was  overcome,  the  dose  of 
opium  was  gradually  diminished,  till,  in  the 
course  of  two  or  three  weeks,  it  was  none  at  all ; 
and,  in  all  this,  no  harm  appeared  to  be  done  to  the 
system.  W e  frequently  find,  that  when  a  strong 
irritation  is  to  be  overcome,  very  large  doses  may 
be  given  without  procuring  sleep,  or  shewing  any 
of  those  deleterious  efiects,  that,  in  other  cases, 
appear  from  much  smaller  quanti ties  given.  All 
this  appears  from  the  practice  well  known  in  Te¬ 
tanus,  Mania,  Small-pox,  Gout,  and  Syphilis 


*  Mater.  Med.  Part.  ii.  cap.  6. 

II.  In  paroxysmi  intervallo, — quae  proclivita¬ 
tem  dant,  et  morbum  excitant,  caute  evitanda 
sunt.  Diaeta  propria,  quod  ad  aegri  habitum, 
aetatem,  corporis  vires,  accommodanda  est.  Qua¬ 
cunque  ventriculum  et  corpus  roborant,  et  dys¬ 
pepsiae  accessioni  obstant,  maxime  juvant :  Qua¬ 
lia,  imprimis  laxantia,  deinde  tonica,  veluti  car- 
bonas  ferri,  Gentiana,  Columba  et  Cinchona,  alia¬ 
que,  quae  ad  ventriculum  firmandum  conferunt. 

Regimen  antiphlogisticum  plerumque  conve¬ 
nit.  Desidiae  et  vitae  ignaviae,  anteponenda  ex¬ 
ercitatio  modica  in  aere  puro,  quae  fortasse  omni¬ 
bus  praestat.  Pulvis  Portlandicus  multis  lauda¬ 
tus  est,  et  pro  tempore  multo  in  usu  fuit,  et  cre¬ 
ditus  est  vi  pollere  mitigandi  aut  differendi  Poda¬ 
grae  accessiones  ;  sed  nunc  fere  omnino  rejicitur, 
non  modo  inutilis,  sed  etiam  periculosus. 


FTNIS. 


